  Анжелика Тихонова корреспондент 13-тӥ куарусёнлы Удмуртиын коронавирусэн черлан 226 выль учыръёсты пусйизы. Висьыны усемъёс пӧлын 14 аресозь 42 пиналъёс но 65 арессэс ортчем 37 арлыдоос. Со сярысь элькунысь оперативной штаб ивортӥз. Диагноззы Ижкарын 126 улӥсьёслэн зэмаз, Глазкарын – 26, Воктаны, Можга, Камбарка, Ува ёросъёсын – быдэн 10, Сарапулын – укмыс, Можгаын, Сюмси ёросын – быдэн куать, Алнаш ёросын – быдэн ньыль, Дэри ёросын – куинь, Шаркан, Каракулино ёросъёсын – быдэн кык, Вотка, Вавож ёросъёсын – быдэн одӥг. 116 адями висёнэз вормиз. 14 мурт кулӥз. Кышномуртъёслы 57, 62, 63, 79, 85, 86, 90, 95 арес вал, воргоронъёслы – 42, 58, 65, 69, 70, 82 арес Туннэ нуналлы Удмуртиын коронавирусэн 49 сюрс 516 черлан учыр лабораториосын зэматэмын. 40 сюрс 648 адями йӧназ. 1 сюрс 748 мурт улонысь кошкиз. Али 281-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 951 эскеронъёс ортчытӥзы.  Тегъёс: Тазалык Ижкар Удмуртия коронавирус  